L’Ajuntament de Sagunt condemna un nou presumpte assassinat masclista a Elda
10 de novembre 2017

![](/media/32paak0o/71img_8114_cuerpo.jpg)  

L'Ajuntament de Sagunt, a través de la delegació d'Igualtat, ha convocat un minut de silenci este matí per un nou presumpte assassinat masclista. Lamentablement, ahir dijous 9 de novembre, va morir la dona que va ser tirotejada per la seua parella en el municipi d’Elda (Alacant), en el col·legi on portava el seu fill, i posteriorment, l’agressor es va suïcidar emprant la mateixa arma.

Membres de la Corporació Municipal, del funcionariat i de la ciutadania han condemnat i mostrat la seua repulsa a estos fets a les portes del Consistori, de la Tinència d'Alcaldia del Port de Sagunt, en l'edifici de Camí Reial 65 i en el Centre Cívic Antic Sanatori.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-condemna-un-nou-presumpte-assassinat-masclista-a-elda/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-condemna-un-nou-presumpte-assassinat-masclista-a-elda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-condemna-un-nou-presumpte-assassinat-masclista-a-elda/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-condemna-un-nou-presumpte-assassinat-masclista-a-elda/)